குறள் 905 (இல்லாளை )  இல்லாளை யஞ்சுவா னஞ்சுமற் றெஞ்ஞான்று  () இல்லாளை அஞ்சுவான் அஞ்சும் மற்று எஞ்ஞான்றும்  நல்லார்க்கு நல்ல செயல். (05) நல்லார்க்கு நல்ல செயல்.  தொடரமைப்பு: இல்லாளை அஞ்சுவான், மற்று நல்லார்க்கு நல்ல செயல் எஞ்ஞான்றும் அஞ்சும்.    இதன்பொருள் இல்லாளை அஞ்சுவான்= தன்மனையாளை அஞ்சுவான்; நல்லார்க்கு நல்லசெயல் எஞ்ஞான்றும் அஞ்சும்= தான்தேடிய பொருளேயாயினும், அதனால் நல்லார்க்கு நல்லனசெய்தலை எஞ்ஞான்றும் அஞ்சாநிற்கும்.  உரை விளக்கம் 'நல்லார்'- தேவர், அருந்தவர், சான்றோர், இருமுதுகுரவர் முதலாயினாரும், நல் விருந்தினரும். 'நல்லன செய்தல்'- அவர் விரும்புவன கொடுத்தல். அது செய்யவேண்டும் நாள்களினும் என்பார், 'எஞ்ஞான்றும்' என்றார். "இல்லாளை அஞ்சி விருந்தின் முகங்கொன்ற நெஞ்சிற்/ புல்லாளனாக" என்றார் பிறரும், (சீவகசிந்தாமணி, மண்மகளிலம்பகம்: 217). குறள் 906 (இமையாரின் )  இமையாரின் வாழினும் பாடிலரே யில்லா ( )  இமையாரின் வாழினும் பாடு இலரே இல்லாள்